गुजरात के अंबाजी मंदिर में मेला शुरू, तीर्थयात्री उमड़े | गुजरात के अंबाजी मंदिर में मेला शुरू, तीर्थयात्री उमड़े - Hindi Oneindia
10 min ago बीजेपी की एक और लिस्ट जारी, गौतम गंभीर पूर्वी तो मीनाक्षी लेखी नई दिल्ली से उम्मीदवार
42 min ago वाराणसी में पीएम मोदी के सामने महागठबंधन के प्रत्याशी का ऐलान, जानिए किसे मिला टिकट
गुजरात के अंबाजी मंदिर में मेला शुरू, तीर्थयात्री उमड़े
| Published: Friday, September 12, 2008, 17:42 [IST]
अहमदाबाद, 12 सितम्बर (आईएएनएस)। गुजरात के बनासकांठा जिले में स्थित अंबाजी मंदिर में पांच दिवसीय धार्मिक मेला प्रारंभ हो गया। पहले दिन एक लाख से अधिक तीर्थयात्री यहां पहुंचे।
मंदिर जाने वाले सभी प्रमुख रास्तों पर श्रद्धालुओं की भारी भीड़ देखी गई। वे लोग भजन कीर्तन करते हुए अंबा देवी के दर्शन के लिए मंदिर की तरफ बढ़ रहे थे। अनुमान के अनुसार भादर्वी पूनम मेला के पहले दिन एक लाख से अधिक तीर्थयात्री यहां पहुंचे।
मंदिर के प्रशासनिक अधिकारी पी. के. जडेजा ने बताया, "हम लोग उम्मीद कर रहे हैं कि इस वर्ष धार्मिक मेले में करीब 25 लाख तीर्थयात्री भाग लेंगे।" राज्य भर से कई तीर्थयात्री भजन गाते और नृत्य करते हुए यहां आते हैं।
करसनभाई नाम के तीर्थयात्री ने कहा, "हम लोगों ने बुधवार शाम मेहसाणा जिले के राडासान से यात्रा की शुरुआत की थी और गुरुवार शाम मां अंबा के मंदिर में पहुंच गए।" 62 वर्षीय सांतोकबेन कहती हैं कि हम लोग मां अंबा देवी के बुलावे पर यहां आते हैं। देवी मां नवरात्रि के दौरान पूरे नौ दिनों तक हम सबों के साथ रहती हैं।
जिलाधिकारी आर. जे. पटेल ने बताया, "भादर्वी मेला को यादगार बनाने के लिए हम लोग हर संभव प्रयास कर रहे हैं।"
Story first published: Friday, September 12, 2008, 17:42 [IST]